НАУЧНО-НАСТАВНОМ ВЕЋУ ФИЛОЗОФСКОГ ФАКУЛТЕТА У НИШУ

**ИЗВЕШТАЈ О БОРАВКУ У ОКСФОРДУ ЕНГЛЕСКА У ОКВИРУ COST пројекта IC 1310 „REASSEMBLING THE REPUBLIC OF LETTERS 1500-1800“, У ПЕРИОДУ 22-26. 3. 2015. године**

У периоду од 22-26. марта 2015. године, боравила сам у Оксфорду, Енглеска (St. Anne’s College), на конференцији организованој у оквиру COST пројекта IC 1310 „REASSEMBLING THE REPUBLIC OF LETTERS 1500-1800“.

Прва два дана су била посвећена пленарним излагањима која су подносили руководиоци радних група (укупно 10) са својим најближим сарадницима, док је трећи дан био посвећен радионицама у оквиру поменутих радних група.

Како се од мог учешћа у овом пројекту очекује приказ интелектуалне историје Срба у наведеном периоду, као основу свог рада одабрала сам радну групу 3 „Текст и тема“, у оквиру које ћу на појединим примерима показати коресподенцију између истакнутих представника српског народа (патријарха и кнезова примарно), са османским званичницима, која се одвијала повремено на српском, а повремено на османском језику.

Једно од основих питања покренуто на конференцији била је дигитализација доступне грађе (која не подлеже ауторским правима) и њена широка доступност истраживачима. Такође, било је говора о методолошким основама дигитализације, с обзиром да пројекат обухвата око стотину истраживача из тридесет европских земаља, те се намеће питање потребе транскрипције и превода, поред саме дигитализације.

Договорено је да се у наредном периоду састају истраживачи окупљени у поједине радне групе, ради размене искустава и знања, док ће пленарна конференција бити одржана јуна 2016. године у Варшави.

Сматрам да је веома значајно да је Србија добила могућност учешћа у овом пројекту, не само због његовог научног значаја и доприноса, већ и због контаката са иностраним колегама и могућношћу успостављања билатералне, као и мултилатералне сарадње у будућности.

С поштовањем,

Ниш, 14. април 2015. год Др Ема Миљковић, ред. проф.

Департман за историју

Филозофски факултет

Универзитет у Нишу